
	               Bucureşti, 1.06.2006                                                                                               

                Nr.  P.L.X – 24/2006


RAPORT SUPLIMENTAR
  asupra proiectului de Lege pentru modificarea şi completarea Codului penal,

 precum şi pentru modificarea şi completarea altor legi

În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru modificarea şi completarea Codului penal, precum şi pentru modificarea şi completarea altor legi, trimis cu adresa  PL-X 24 din 1 februarie 2006, înregistrat sub nr. 31/59 din 2 februarie 2006.    

Potrivit prevederilor art. 73  pct.3 lit.(h) şi art. 75 din Constituţia României, republicată, precum şi ale art.92 alin. (9) pct.2 lit.(i), din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat prezentul proiect de lege, în şedinţa din 21 decembrie 2005.

Consiliul Legislativ a avizat favorabil proiectul de lege, cu  unele observaţii şi propuneri, conform avizului nr. 1235 din 07 septembrie 2005.

Comisia pentru drepturile omului, culte şi problemele minorităţilor naţionale a avizat favorabil proiectul de lege, potrivit adresei nr. 25/56 din 15 februarie 2006.

Consiliul Superior al Magistraturii a avizat favorabil această iniţiativă legislativă, conform avizului      nr. 203/L/2381/CSM/2006 din 17 februarie 2006.

Proiectul de lege supus dezbaterii are ca obiect de reglementare adaptarea legii penale la cerinţele politicii penale în etapa actuală, eficientizarea demersului juridico-penal în combaterea fenomenului criminalităţii prin perfecţionarea conţinutului normativ al Codului penal în vigoare. Pentru prima dată în legislaţia românească este consacrată instituţia răspunderii penale a persoanei juridice, necesitatea reglementării găsindu-şi legitimitatea în considerente de ordin practic impuse de realităţile vieţii socio-economice contemporane. Criminalitatea legată de activitatea persoanelor juridice reprezintă o realitate incontestabilă, nu de puţine ori constatându-se că persoanele juridice au fost create şi utilizate de persoane fizice ca instrumente sau drept acoperire pentru a săvârşi diverse activităţi infracţionale.

                      De asemenea, sunt reglementate un anumit număr de pedepse complementare aplicabile persoanei juridice, respectiv: dizolvarea persoanei juridice; suspendarea activităţii sau a uneia dintre activităţile persoanei juridice pe o durată de la un an la 3 ani; interzicerea de a participa la procedurile de achiziţii publice pe o durată de la un an  la 3 ani, etc.. Proiectul propune şi modificări substanţiale în ceea ce priveşte regulile generale de executare a pedepselor privative de libertate, prin instituirea a patru regimuri de executare ( maximă siguranţă, închis, semideschis şi deschis), acordând posibilitatea condamnatului de a trece dintr-un regim de executare în altul în funcţie de conduita sa.
                       În urma examinării proiectului de lege în raport de amendamentele formulate în scris sau oral, în cadrul dezbaterilor s-a întocmit raportul iniţial  nr. P.L.X 24 din 22 mai 2006 prin care, s-a supus plenului spre dezbatere şi adoptare, proiectul de Lege pentru modificarea şi completarea Codului penal, precum şi pentru modificarea şi completarea altor legi.
             Plenul Camerei Deputaţilor, în şedinţa din 30 mai 2006, a hotărât ca, în temeiul art. 70 din Regulamentul Camerei Deputaţilor, republicat, Comisia juridică, de disciplină şi imunităţi să reanalizeze textele prevăzute la poziţiile 57, 80, 81 şi  98 ,  din Anexa nr. I la raportul susmenţionat , urmând a se întocmi raport suplimentar.

Comisia juridică, de disciplină şi imunităţi a reluat examinarea acestui proiect de lege în şedinţa din    1 iunie 2006. La lucrările Comisiei au participat, din partea Ministerului Justiţiei, doamna ministru Monica Luisa Macovei, doamna Iarina Prelipceanu, director adjunct şi Florin Plopeanu, consilier. În cadrul dezbaterilor au fost formulate amendamente de către domnii deputaţi şi de către reprezentantul Ministerului Justiţiei.

Din numărul total de 26 membri ai Comisiei juridice, de disciplină şi imunităţi au participat la dezbateri 19 deputaţi .
În urma reanalizării textelor de la poziţiile susmenţionate, precum şi a amendamentelor formulate verbal, în cadrul dezbaterilor, membrii comisiei au hotărât, cu majoritate de voturi, ca în unele cazuri să se menţină textul iniţial, iar în altele realizarea unor modificări asupra conţinutului acestora, sau chiar eliminarea anumitor texte, aşa cum reiese din Anexa I la prezentul raport suplimentar. Amendamentele respinse sunt redate în Anexa II. 


În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice. 

                       PREŞEDINTE                                                                                SECRETAR, 

                        Sergiu Andon                                                                                George Băeşu

Consilier,

Nicoleta Segărceanu

ANEXA I

AMENDAMENTE  ADMISE

	Nr. crt.
	Nr.
Poz.

din raportul iniţial
	Text Senat
	Text propus de Comisie

(autorul amendamentului)
	Motivarea 

	1
	57


	          43. Articolul 118 va avea următorul cuprins:


	        43. Articolul 118 va avea următorul cuprins:


	

	
	
	"Confiscarea specială
	Art.118.- Sunt supuse confiscării speciale:

     a) bunurile produse ori care au dobândit un alt regim juridic prin săvârşirea faptei prevăzute de legea penală;

       b) bunurile care au fost folosite sau care au fost destinate a fi folosite la săvârşirea unei infracţiuni, dacă sunt ale infractorului sau dacă, aparţinând altei persoane, aceasta a cunoscut scopul folosirii lor. Această măsură nu poate fi dispusă în cazul infracţiunilor săvârşite prin presă;

      c) bunurile care au fost date pentru a determina săvârşirea unei infracţiuni sau pentru a răsplăti pe infractor;

         d) bunurile dobândite prin săvârşirea faptei prevăzute de legea penală, dacă nu sunt restituite persoanei vătămate şi în măsura în care nu servesc la despăgubirea acesteia;

         e) bunurile deţinute în contra dispoziţiilor legale.


Dacă bunurile supuse confiscării nu se găsesc, se confiscă echivalentul lor în bani sau bunurile dobândite în locul acestora.
   Instanţa poate să nu dispună confiscarea bunului dacă acesta face parte dintre mijloacele de existenţă, de trebuinţă zilnică ori de exercitare a profesiei infractorului sau a persoanei asupra căreia ar putea opera măsura confiscării speciale."


	"Confiscarea specială
	        Art.118.- Sunt supuse confiscării speciale:

     a) bunurile produse  prin săvârşirea faptei prevăzute de legea penală;

Autori : deputaţii Florin Iordache şi George Băeşu

       b) bunurile care au fost folosite, în orice mod, la săvârşirea unei infracţiuni, dacă sunt ale infractorului sau dacă, aparţinând altei persoane, aceasta a cunoscut scopul folosirii lor. Această măsură nu poate fi dispusă în cazul infracţiunilor săvârşite prin presă;

       c) bunurile produse, modificate sau adaptate în scopul săvârşirii unei infracţiuni, dacă au fost utilizate la comiterea acesteia şi dacă sunt ale infractorului. Când bunurile aparţin altei persoane confiscarea se dispune dacă producerea, modificarea sau adaptarea a fost efectuată de proprietar ori de infractor cu ştiinţa proprietarului;

      d) bunurile care au fost date pentru a determina săvârşirea unei fapte sau pentru a răsplăti pe făptuitor;

      e) bunurile dobândite prin săvârşirea faptei prevăzute de legea penală, dacă nu sunt restituite persoanei vătămate şi în măsura în care nu servesc la despăgubirea acesteia;

      f) bunurile a căror deţinere este interzisă de lege.

     În cazul prevăzut de alin. 1 lit. b), dacă valoarea bunurilor supuse confiscării este vădit disproporţionată faţă de natura şi gravitatea infracţiunii, se dispune confiscarea în parte, prin echivalent bănesc, ţinând seama de urmarea infracţiunii şi de contribuţia bunului la producerea acesteia.   

     În cazurile prevăzute de alin. 1 lit. b) şi c), dacă bunurile nu pot fi confiscate întrucât nu sunt ale infractorului, iar persoana căreia îi aparţin nu a cunoscut scopul folosirii lor, se confiscă echivalentul în bani al acestora.

     Dacă bunurile supuse confiscării nu se găsesc, se confiscă echivalentul lor.

     Se confiscă, de asemenea, bunurile şi banii obţinuţi din exploatarea sau folosirea bunurilor supuse confiscării, cu excepţia bunurilor prevăzute la literele b) şi c).
Autor: Comisia juridică.

   Text nemodificat.

	       Sintagma “ care au dobândit un alt regim juridic” este incertă şi nu precizează care categorie de bunuri sunt supuse confiscării.

	2
	80


	     64. După articolul 285, se introduce un articol nou, art.2851, cu următorul cuprins:
	     64.  După articolul 285, se introduce un articol nou, art.2851, cu următorul cuprins:

	    Prin renumerotarea textului, pct. 64 va deveni pct. 65.   

	
	
	"Sancţionarea persoanei juridice

	   Art.2851.- Dacă una dintre faptele prevăzute în art. 282-285 a fost săvârşită de o persoană juridică, pe lângă pedeapsa amenzii se aplică şi pedeapsa complementară a suspendării uneia dintre activităţile persoanei juridice."


	"Sancţionarea persoanei juridice

	Art.  2851.-       Dacă una dintre faptele prevăzute în art. 282-285 a fost săvârşită de o persoană juridică, pe lângă pedeapsa amenzii se aplică şi pedeapsa complementară a dizolvării persoanei juridice sau a  suspendării activităţii ori a uneia dintre activităţile persoanei juridice, după caz.”

Autor : Comisia juridică.

	     Modificarea se impune având în vedere introducerea pedepsei complementare a dizolvării şi redenumirii pedepsei complementare a suspendării activităţii.
       

	3
	81
	
	  Prin comasarea textelor de la punctele 80 şi 81, punctul 81 din raportul iniţial dispare.

	

	4
	-
	
	     După articolul IX se introduce un articol nou, articolul X, cu următorul cuprins:
    Art. X. – Articolul 512 din Legea nr. 301/2004 – Codul penal, publicată în Monitorul Oficial al României, Partea I, nr. 575 din 29 iunie 2004, cu modificările ulterioare, va avea următorul cuprins:
     „ Art. 512. – Prezentul cod intră în vigoare la data de 31 decembrie 2006.”
Autori : deputaţii Petre Ungureanu, Eugen Nicolicea şi Cristian Dumitrescu.

	    

	5
	-
	
	     După articolul X se introduce un articol nou, articolul XI, cu următorul cuprins:
     Art. XI. – Alineatul (1) al articolului 97 din Legea nr. 294/2004 privind executarea pedepselor şi a măsurilor dispuse de organele judiciare în cursul procesului penal, publicată în Monitorul Oficial al României, Partea I,nr. 591 din 1 iulie 2004, cu modificările ulterioare, va avea următorul cuprins:

     „ Art. 97. - (1)  Prezenta lege intră în vigoare la data de 31 decembrie 2006.”

Autori : deputaţii Petre Ungureanu, Eugen Nicolicea şi Cristian Dumitrescu.

	

	6
	98
	     Art.X.- Prezenta lege intră în vigoare la 30 de zile de la publicarea  în Monitorul Oficial al României, Partea I, iar prevederile privind persoana juridică, la 90 de zile de la data publicării.
	         Art.XII.- Prezenta lege intră în vigoare la 30 de zile de la publicarea  în Monitorul Oficial al României, Partea I, cu excepţia prevederilor privind persoana juridică, ce intră în vigoare la 90 de zile de la data publicării.
	Prin renumerotarea articolelor, articolul X devine art. XII.
Pentru respectarea normelor de tehnică legislativă.


                        Prin eliminarea unor puncte şi introducerea altora, se va dispune renumerotarea punctelor din raportul iniţial.
Anexa II

AMENDAMENTE RESPINSE

	Nr. crt.
	Nr.poziţiei din raportul iniţial
	Text Senat
	Text propus de Comisie

(autorul amendamentului)
	Motivarea 

1.Argumente pentru  susţinere

2Argumente pentru respingere
	Cameră Decizională

	1
	57


	          43. Articolul 118 va avea următorul cuprins:


	        43. Articolul 118 va avea următorul cuprins:


	
	Camera Deputaţilor

	
	
	"Confiscarea specială
	Art.118.- Sunt supuse confiscării speciale:

    …………..

Dacă bunurile supuse confiscării nu se găsesc, se confiscă echivalentul lor în bani sau bunurile dobândite în locul acestora.


	"Confiscarea specială
	        Art.118.- Sunt supuse confiscării speciale:

     ………..
            Dacă bunurile supuse confiscării nu se găsesc, în locul lor se confiscă bani şi bunuri până la concurenţa valorii acestora.

Autor: deputat Daniel Buda
	    1. Pentru corelarea textului cu dispoziţiile tratatelor internaţionale.
    2. Comisia a apreciat că  textul propus poate constitui o încălcare a prevederilor art. 44 alin. (8) din Constituţia României, republicată, care se referă la averea dobândită în mod licit. Prin textul adoptat de Comisie la acest alineat, nu se aduce atingere prevederilor constituţionale în acest domeniu.
	

	2
	57
	          43. Articolul 118 va avea următorul cuprins:
	        43. Articolul 118 va avea următorul cuprins
	
	Camera Deputaţilor

	
	
	"Confiscarea specială
	Art.118.- Sunt supuse confiscării speciale:

    …………..

Dacă bunurile supuse confiscării nu se găsesc, se confiscă echivalentul lor în bani sau bunurile dobândite în locul acestora.


	"Confiscarea specială
	        Art.118.- Sunt supuse confiscării speciale:

     ………..
            Dacă bunurile supuse confiscării nu se găsesc din vina inculpatului, în locul lor se confiscă bani şi bunuri până la concurenţa valorii acestora.

Autor: deputat Dragoş Ujeniuc.

	    1. Pentru corelarea textului cu dispoziţiile tratatelor internaţionale.

    2. Comisia a apreciat că  textul propus poate constitui o încălcare a prevederilor art. 44 alin. (8) din Constituţia României, republicată, care se referă la averea dobândită în mod licit. Prin textul adoptat de Comisie la acest alineat, nu se aduce atingere prevederilor constituţionale în acest domeniu.

